
ROMÂNIA

JUDEŢUL TIMIŞ

MUNICIPIUL TIMIŞOARA

PRIMAR
COMPARTIMENT GUVERNANŢA CORPORATIVĂ
                    NR. SC2019-              /                                                                                      
RAPORT DE SPECIALITATE

privind aprobarea Raportului final întocmit de Comisia de selecţie pentru ocupare unui post vacant din cadrul Consiliului de Administraţie la Societatea de Transport Public Timișoara SA și declanșarea unei noi proceduri de selecție
Având în vedere Expunerea de motive nr. ….......................................... a Primarului Municipiului Timişoara şi Proiectul de hotărâre privind aprobarea Raportului final întocmit de Comisia de selecţie pentru ocupare unui post vacant din cadrul Consiliului de Administraţie la Societatea de Transport Public Timișoara SA și declanșarea unei noi proceduri de selecție;
Având în vedere finalizarea procedurii de selecţie prin întocmirea de către Comisia de selecție a Raportului nr. SC2019-27861/01.11.2019 ;

Facem următoarele precizări:
Având în vedere faptul că în urma procedurilor de selecție finalizate a rămas un post vacant în cadrul Consiliului de Administrație la Societatea de Transport Public Timișoara apreciem ca fiind necesară demararea unei noi selecții.

În conformitate cu prevederile art. 3 pct.-ul 2 lit. b) din O.U.G. nr.  109/2011 privind guvernanţa corporativă a întreprinderilor publice, autoritatea publică tutelară are competenţa de a propune, în numele unităţii administrativ-teritoriale, candidaţi pentru funcţiile de membri ai consiliului de administraţie.
Având în vedere art. 3 din Anexa 1 la HG 722/2016 pentru aprobarea Normelor metodologice de aplicare a unor prevederi din OUG nr. 109/2011 privind guvernanţa corporativă a întreprinderilor publice selecția se demarează de la data emiterii actului administrativ al autorității publice tutelare.

În temeiul prevederilor art. 129 alin. (2) lit. a) din OUG nr. 57/2019 privind Codul administrativ, consiliul local exercită atribuţii privind unitatea administrativ-teritorială, organizarea proprie, precum şi organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.

Potrivit 129 alin. (3) lit. d) din OUG nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi comerciale sau regii autonome, în condiţiile legii.

Având în vedere cele prezentate mai sus, propunem:

Autoritatea publică tutelară aprobă Raportul nr. SC2019-27861/01.11.2019  întocmit de Comisia de selecţie pentru ocuparea unui post vacant din cadrul Consiliului de Administraţie la Societatea de Transport Public Timișoara S.A, care face parte integrantă din prezentul raport de specialitate.
Selecţia se desfăşoară în conformitate cu prevederile legislaţiei în vigoare şi cu hotărârile Consiliului Local al Municipiului Timişoara aprobate în acest sens.

Autoritatea publică tutelară - Consiliul Local al Municipiului Timişoara - va propune candidaţi pentru funcţia vacantă de membru al Consiliului de Administraţie la Societatea de Transport Public Timişoara S.A, propuneri făcute în baza unei selecţii efectuate de către expertul independent contractat în acest sens şi de către Comisia de selecţie a adiministratorilor societăților din cadrul autorității publice tutelare.
Anunţul privind selecţia membrilor în consiliul de administraţie se publică, prin grija Primarului Municipiului Timişoara, respectând prevederile legale.
Sursa de finanţare este asigurată din bugetul local pe anul 2019 la Capitolul 51.02.“ Autorităţi executive”.

Având în vedere prevederile legale expuse în prezentul raport, apreciem că Proiectul de hotărâre privind aprobarea Raportului final întocmit de Comisia de selecţie pentru ocuparea unui post vacant din cadrul Consiliului de Administraţie la Societatea de Transport Public Timișoara SA și declanșarea unei noi proceduri de selecție îndeplinește condițiile spre a fi prezentat și analizat în plenul Consiliului Local al Municipiului Timișoara.
       Consilier,

Lazăr Violeta

